smcproject/ml-wiki-sentences huggingface dataset:
മഴമേഘങ്ങളെ വഹിച്ചുകൊണ്ടുള്ള കാറ്റുകളെ പർവ്വതങ്ങളോ പർവ്വതനിരകളോ തടയുമ്പോൾ മഴ ഉണ്ടാവുന്നു.
പക്ഷേ ഇങ്ങനെ ഉണ്ടാവുന്ന മഴ പർവ്വതത്തിന്റെ ഒരു ഭാഗത്ത് മാത്രം ആയിരിക്കും.
അതിനാൽ മഴ ലഭിക്കാത്ത മറുഭാഗം വരണ്ട് ഉണങ്ങി ഇരിക്കും.
ഈ പ്രദേശമാണ് മഴനിഴൽ പ്രദേശം.
പശ്ചിമഘട്ടം ഇതിന് ഒരു നല്ല ഉദാഹരണമാണ്.
പശ്ചിമഘട്ടത്തിന്റെ ഒരു വശത്തുള്ള കേരളത്തിൽ നല്ല മഴ ലഭിക്കുമ്പോൾ മറുവശത്തുള്ള തമിഴ്നാടിന്റെ പലപ്രദേശങ്ങളും മഴനിഴൽ പ്രദേശങ്ങളാണ്.
തിരുനെൽവേലിയിലെ മഴനിഴൽ പ്രദേശം.
ഇവിടെ അഗസ്ത്യ മലയുടെ സാന്നിധ്യമാണ് ഇതിന് കാരണം
മഴമംഗലം നമ്പൂതിരി
സംസ്കൃതവും മലയാളവും തുല്യപാടവത്തോടെ കൈകാര്യം ചെയ്ത നിപുണനായ കവി, ജ്യോതിശാസ്ത്രപണ്ഡിതൻ, ആചാര്യൻ എന്നിങ്ങനെ വിവിധ നിലകളിൽ പ്രശസ്തനാണ് മഹിഷമംഗലം അഥവാ മഴമംഗലം നാരായണൻ നമ്പൂതിരി .
മഴമംഗലം ഭാണം, രാസക്രീഡാകാവ്യം,അഷ്ടമംഗല്യപ്രശ്നം എന്നീ സംസ്കൃതകൃതികളും നൈഷധം, രാജരത്നാവലീയം, കൊടിയവിരഹം, ബാണയുദ്ധം എന്നീ നാല് ഭാഷാചമ്പുക്കളും ദാരികവധം ബ്രഹ്മിണിപ്പാട്ടും മഴമംഗലത്തു നാരായണൻ നമ്പൂതിരിയുടെ കൃതികളാണ്.
മഴമാപിനി ഇംഗ്ലീഷ് വിലാസം https://ml.wikipedia.org/wiki/Rain_gauge ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Standard Rain Gauge Tipping Bucket Rain Gauge Recorder Close up of a Tipping Bucket Rain Gauge Recorder chart
ഒരു പ്രദേശത്ത്‌, ഒരു നിശ്ചിത സമയത്തിനുള്ളിൽ എത്രമാത്രം അളവ്‌ മഴ ലഭിച്ചു എന്നത്‌ അളക്കുവാനുപയോഗിക്കുന്ന ഉപകരണമാണ്‌ മഴ മാപിനി (Standard Rain Gauge).
ഒരു നിശ്ചിത വായ് വട്ടമുള്ള ഒരു ചോർപ്പും (Funnel) ,  അതിനടിയിൽ  മഴവെള്ളം ശേഖരിക്കാനായി ഘടിപ്പിച്ചിരിക്കുന്ന ഒരു കുഴൽപ്പാത്രവുമാണ്  (cylinder)  മഴമാപിനിയുടെ പ്രധാന ഭാഗങ്ങൾ.
കുഴല്പാത്രത്തിന്റെ ഒരു വശത്ത് തഴെനിന്ന് മുകളിലേക്കുള്ള ഉയരം മില്ലീമീറ്ററിൽ രേഖപ്പെടുത്തിയിരിക്കും.
ഘടനയും പ്രയോഗവും
മഴമാപിനിയിൽ, ചോർപ്പിന്റെ വായ്‌വട്ടത്തിന്റെ (diameter) പത്തിലൊന്ന് വായ്‌വട്ടമായിരിക്കും കുഴൽപ്പാത്രത്തിന്റെ  വ്യാസം.
ഉദാഹരണത്തിന്, ചോർപ്പിന്റെ വായയ്ക് 10 സെന്റീമീറ്റർവ്യാസമുണ്ടെങ്കിൽ കുഴലിന്റെ വ്യാസം അതിന്റെ പത്തിലൊന്ന്, അതായത്‌ ഒരു സെന്റീമീറ്റർ, ആയിരിക്കും.
ചെറിയ വർഷപാതം പോലും കൃത്യമായി അളക്കുന്നതിനായിട്ടാണ്‌ ഇങ്ങനെ ഒരു ഘടന ഉപയോഗിക്കുന്നത്.
ഈ വ്യാസവ്യത്യാസം കൊണ്ട്, ചോർപ്പിൽ വീഴുന്ന ഒരു മില്ലീ മീറ്റർ മഴ, കുഴല്പാത്രത്തിൽ വീഴുമ്പോൾ അതിന്റെ ഉയരം പത്തു മില്ലീമീറ്ററായി പെരുപ്പിക്കപ്പെടുന്നു.
ഉയരത്തിൽ ശേഖരിക്കപ്പെടുന്നു.
മഴയളക്കുന്നതിൽ വരാവുന്ന പിശക് കുറയ്ക്കുവനായിട്ടാണ് ഇങ്ങനെ ഒരു  പെരുപ്പിച്ച‌തോത് (exaggerated scale) ഉപയോഗിക്കുന്നത്‌.
250 മില്ലിമീറ്റർ ഉയരമുള്ള മാപിനിക്ക്‌ 25 മില്ലീമീറ്റർ (2.5 സെന്റീമീറ്റർ) മഴ അളക്കുവാൻ സാധിക്കും (കുഴലിൽ കാണുന്ന അളവിന്റെ പത്തിലെന്നായിരിക്കുമല്ലോ ചോർപ്പിൽ വീണ മഴ).
അതിൽ കൂടുതൽ മഴപെയ്താൽ അതും കൃത്യമായി അളക്കാൻ വേണ്ടിയുള്ള സംവിധാനമാണ്‌ മാപിനിയുടെ പുറംകുഴൽ‍.
കൂടുതൽ മഴപെയ്താൽ, കുഴലിലെ വെള്ളം മുകളറ്റത്തുള്ള ഒരു ദ്വാരം വഴി (Overflow Orifice) പുറത്തെ വലിയ കുഴലിൽ ശേഖരിക്കപ്പെടും, ഇങ്ങനെ ശേഖരിക്കപ്പെടുന്ന വെള്ളം, മഴയ്ക്കുശേഷം, ചെറിയകുഴലുപയോഗിച്ച്‌ അളന്നുതിട്ടപ്പെടുത്തുന്നു.
തുറസ്സായ ഒരു സ്ഥലത്താണ്‌ മഴ അളക്കുന്നതിനായി മഴമാപിനി വയ്ക്കേണ്ടത്‌.
മരങ്ങളിൽനിന്നും, കെട്ടിടങ്ങളിൽനിന്നും മറ്റുമുള്ള വെള്ളം ഫണലിൽ പതിക്കാനിടവരരുത്‌.
ഈ രീതിയിലുള്ള മഴമാപിനി കൂടാതെ, Tipping bucket gauge, weighing precipitation gauge, optical gauge എന്നീയിനം മാപിനികളും ഉപയോഗത്തിലുണ്ട്‌.
ഒരു മണിക്കൂറോളം തോരാതെപെയ്യുന്ന മഴയുടെ അളവ് ഏകദേശം പതിനഞ്ചു മില്ലീമീറ്ററോളം വരും.
മഴമാപിനി
മാന്നാനം സെന്റ് ജോസഫ്സ് പ്രസ്
വാഴ്ത്തപ്പെട്ട കുര്യാക്കോസ് ഏലിയാസച്ചൻ 1846ൽ കോട്ടയത്തിനടുത്തുള്ള മാന്നാനത്തു സ്ഥാപിച്ച അച്ചുകൂടമാണ് മാന്നാനം സെൻറ് ജോസഫ്സ് പ്രസ്സ് .
"ജ്ഞാനപീയൂഷം" എന്ന ഗ്രന്ഥമാണ് ഇവിടെ ആദ്യം മുദ്രണം ചെയ്തത്.
വിദ്യാഭ്യാസ പ്രവർത്തനങ്ങൾ കൂടുതൽ മെച്ചപ്പെടുത്തുന്നതിനായാണ് മുദ്രണാലയം സ്ഥാപിച്ചത്.
1887ൽ മലയാളത്തിലെ ആദ്യത്തെ ദിനപത്രമായ ദീപിക പ്രസിദ്ധീകരണം ആരംഭിച്ചത് ഈ അച്ചുകൂടത്തിൽ നിന്നായിരുന്നു.
അവലംബം 1 2 മാന്നാനത്തെ വിശുദ്ധ യൌസേപ്പിതാവിന്റെ അച്ചുകൂടം ദീപികദിനപത്രം.
↑ {{ cite news }} : Check date values in: | accessdate= ( help )
മാന്നാർ ഇംഗ്ലീഷ് വിലാസം https://ml.wikipedia.org/wiki/Mannar,_India
കേരളത്തിൽ ആലപ്പുഴ ജില്ലയിലെ മാവേലിക്കര ബ്ലോക്ക് പഞ്ചായത്തിൽ ഉൾപ്പെടുന്ന ഒരു പട്ടണമാണ് മാന്നാർ .
ഇത് ചെങ്ങന്നൂർ താലൂക്കിൽ ഉൾപ്പെടുന്നു.
മാവേലിക്കര (9 കി.മീ), ചെങ്ങന്നൂർ (10 കി.മീ), തിരുവല്ല (10 കി.മീ), ഹരിപ്പാട് (15 കി.മീ) എന്നിവയാണ് അടുത്തുള്ള പട്ടണങ്ങൾ.
മാന്നാറിൽ നിന്ന് 10-12 കിലോമീറ്റർ മാത്രമേയുള്ളൂ റയിൽവേ സ്റ്റേഷനിൽ എത്തുവാൻ (മാവേലിക്കര, ചെങ്ങന്നൂർ, തിരുവല്ല, ഹരിപ്പാട്).
തിരുവനന്തപുരം, നെടുമ്പാശ്ശേരി ഇന്റർനാഷണൽ എയർപോർട്ടിൽ നിന്ന്  മാന്നാറിലേക്ക്  ഏകദേശം 125 കിലോമീറ്റർ ദുരമുണ്ട്.
സാമൂഹ്യ-സാംസ്കാരിക ചരിത്രം
മാന്നാറിനെപ്പറ്റി പ്രചാരത്തിലുള്ള ഐതിഹ്യം ഇങ്ങനെയാണ്.
കൃതയുഗത്തിൽ ജീവിച്ചിരുന്ന രഘുവംശത്തിൽപ്പെട്ട മാന്ധാതാവ് ചക്രവർത്തി പ്രജാക്ഷേമത്തിനുവേണ്ടി 100 യാഗങ്ങൾ നടത്തുകയുണ്ടായി.
പ്രസ്തുത യാഗത്തിലൊന്ന് തൃക്കുരട്ടി ക്ഷേത്രപരിസരത്തു വച്ചായിരുന്നു.
ഈ യാഗത്താൽ പ്രസിദ്ധമായ സ്ഥലമായതുകൊണ്ട് അദ്ദേഹം ഈ സ്ഥലത്തിന് മാന്ധാതാപുരം എന്നു പേരുനൽകി.
പിൽക്കാലത്ത് ഇത് ലോപിച്ച് മാന്നാർ എന്ന പേര് പ്രചാരത്തിലാവുകയും ചെയ്തു എന്നാണ് സ്ഥലനാമ ഐതിഹ്യം.
ക്രിസ്തുവർഷാരംഭത്തിൽ അറബിക്കടൽ മാന്നാർ ഉപഗ്രാമത്തെ സ്പർശിച്ചു കിടന്നിരുന്നുപോലും.
കുരട്ടി (കടലുരുട്ടി), തൃപ്പെരുംതറ (തൃപ്പെരുന്നുറെ), ചാല (ചാലൈ) തുടങ്ങിയ സ്ഥലനാമങ്ങൾ ഇതിനു തെളിവാണ്.
പ്രദേശത്തെ മണ്ണിന്റെ ഘടനയും, ഭൂഗർഭ ലക്ഷ്യങ്ങളും ഈ അഭിപ്രായത്തോടു യോജിക്കുന്നവയാണ്.
സഹസ്രാബ്ദങ്ങളുടെ പഴക്കമുള്ള എണ്ണമറ്റ ശിവക്ഷേത്രങ്ങളും ദ്രാവിഡ ആരാധനാ കേന്ദ്രങ്ങളും ഈ ഭാഗത്തു കാണപ്പെടുന്നുണ്ട്.
ഏറത്ത് മേച്ചേരി ഗ്രന്ഥാവലിയിലുള്ള ഒരു ആധാരച്ചാർത്തിൽ , ഈ പ്രദേശത്തിന് മാന്നാർ മംഗലം എന്നൊരു പേരുകൂടി ഉണ്ടായിരുന്നതായി കാണുന്നു.
ക്രോഷ്ഠപുരം (കുട്ടമ്പേരൂർ കാർത്ത്യായനീദേവി പ്രതിഷ്ഠ) എന്നത് ലോപിച്ചാണത്രേ കുട്ടമ്പേരൂർ ആയത്.
രണ്ടരയടിയോളം ഉയരമുള്ള ബിംബം ശിലയിലല്ലത്രേ, ദർഭയും മണലും അരച്ചുചേർത്തുണ്ടാക്കിയ ഒരു പ്രത്യേകതരം കൂട്ടുകൊണ്ടാണ് ഇതു നിർമ്മിച്ചിട്ടുള്ളതെന്നു പറയപ്പെടുന്നു.
ആദിത്യദേവനെ വിഷ്ണുരൂപത്തിൽ പ്രതിഷ്ഠിച്ചിരുന്നത് പാട്ടമ്പലത്തിനു തൊട്ടു കിഴക്കുവശമുള്ള സൂര്യനാരായണ ക്ഷേത്രത്തിലാണ്.
കേരളത്തിലെ അപൂർവ്വം സൂര്യക്ഷേത്രങ്ങളിലൊന്നാണിത്.
പവിഴശില കൊണ്ടാണ് ബിംബം നിർമ്മിച്ചിരിക്കുന്നത്.
ഐതിഹ്യമാലയിലടക്കം പരാമർശമുള്ള മഹാവിഷ്ണുവിൻ്റെ പൂർണകായ പ്രതിഷ്ഠയുള്ള തൃപ്പാവൂർ മഹാവിഷ്ണു ക്ഷേത്രം, തളിയിൽ വിഷ്ണുക്ഷേത്രം, വൃഷഭശ്ശേരിക്കര (വിഷവർഷേരിക്കര) ശ്രീ സുബ്രഹ്മണ്യ ക്ഷേത്രം, വിഷവർഷേരിക്കര ഊരുമഠം ഭദ്രകാളി ക്ഷേത്രം, കോട്ടുവിള ഭദ്രകാളി കുടുംബക്ഷേത്രം ,മാമ്മൂട്ടിൽ ശ്രീ പരബ്രഹ്മമൂർത്തി ക്ഷേത്രം, കുരട്ടിശ്ശേരിയിലമ്മ ഭഗവതി ക്ഷേത്രം , രക്തേശ്വരി, കരിങ്കാളി പ്രതിഷ്ഠയുള്ള മാന്നാർ ഓടാട്ട് കുടുംബ ദേവീ ക്ഷേത്രം എന്നിവയെല്ലാം ഇതേപോലെ ചരിത്രാംശങ്ങൾ ഏറെയുള്ളതാണത്രേ.
ഈ ക്ഷേത്രങ്ങളിൽ പലതും നാനാജാതി മതസ്ഥരും ആരാധന നടത്തിവരുന്നതാണ്.
തൃക്കരൂട്ടി ക്ഷേത്രത്തിന്റെ വടക്കുകിഴക്കുഭാഗത്ത് മുസ്ളീം ജനവിഭാഗം ആരാധന നടത്തിവരുന്നുണ്ട്.
ഓമല്ലൂർ വയൽവാണിഭം കഴിഞ്ഞുവന്ന ഒരു മുസ്ളീം വ്യാപാരി കൊള്ളക്കാരിൽ നിന്ന് അത്ഭുതകരമായി രക്ഷപ്പെട്ട സംഭവത്തിലൂന്നിയ ഐതിഹ്യമാണ് ഇതിനു പിന്നിലുള്ളത്.
മുസ്ളീം ദേവാലയങ്ങളിൽ കാലപ്പഴക്കമേറിയതാണ് ഇരമത്തൂർ മുഹിയുദ്ദിൻ പള്ളി.
ഇസ്ളാം മതപ്രചരണാർത്ഥം കേരളത്തിലെത്തിയ മലിക്ദിനാറും സംഘവുമാണ് ഈ പള്ളി സ്ഥാപിച്ചതെന്ന് വിശ്വസിക്കപ്പെടുന്നു.
പമ്പാ നദിയുടെ തീരത്ത് സ്ഥിതി ചെയ്യുന്ന മാന്നാർ പുത്തൻപള്ളി ടൗൺ മസ്ജിദ്,പാവുക്കര ജുമാ മസ്ജിദ്, കുരട്ടിക്കാട് മുസ്ലിം പള്ളി, വാവരുസ്വാമിയുടെ 13-ാം തലമുറയിൽപെട്ട സൈഫൂദ്ദീൻ ബഹദൂർ വാവരുടെ കുടുംബം ഈ മാന്നാറിലാണ് താമസിക്കുന്നത്.
ക്രിസ്ത്യൻ ജനവിഭാഗങ്ങളിൽ ഏറ്റവും പഴക്കമുള്ളതാണ് പാവുക്കര കുര്യത്തുകടവിലുള്ള സെന്റ്പീറ്റേഴ്സ് ചർച്ച്.
1498-ൽ വാസ്കോഡിഗാമ മധ്യതിരുവിതാംകൂറിൽ സ്ഥാപിച്ച ലത്തീൻ കത്തോലിക്കാ വിഭാഗത്തിലെ ആദ്യത്തെ പള്ളിയാണിതെന്നു പറയപ്പെടുന്നു.
വളരെ പാരമ്പര്യമുള്ള ഒരു ക്രൈസ്തവ ദേവാലയമാണ് പരുമല പള്ളി.
ഈ ക്ഷേത്ര ഗ്രാമങ്ങളിൽ തമിഴ് ബ്രാഹ്മണ വിഭാഗം കൂടുതലായി ഉണ്ടായിരുന്നു.
പിൽക്കാലത്ത് ഈ ഗ്രാമം കായംകുളം രാജാവിന്റെ അധീനതയിലായിരുന്നു.
തന്റെ ജന്മനാളിലും വിശേഷ ദിവസങ്ങളിലും രാജാവ് തൃക്കൂരട്ടി ക്ഷേത്ര ദർശനത്തിന് സ്ഥിരമായി വന്നുചേർന്നിരുന്നു.
ആ സമയങ്ങളിൽ പാർക്കുവനായി രാജാവു നിർമ്മിച്ചതാണ് ഇപ്പോൾ ജീർണ്ണാവസ്ഥയിലുള്ള കോയിക്കൽ കൊട്ടാരം.
മുല്ലശ്ശേരികടവിൽ നിന്നും തണ്ടുവച്ച വള്ളത്തിൽ കൊട്ടാരത്തിലേക്കു വന്നിരുന്ന ജലപാതയാണ് ഇപ്പോഴത്തെ മണ്ണാത്തറ തോട്.
കായംകുളം രാജാവും മാർത്താണ്ഡ വർമ്മ മഹാരാജാവും തമ്മിലുണ്ടായ ചരിത്രപ്രസിദ്ധമായ യുദ്ധം നടന്ന സ്ഥലമാണ് മാന്നാർ പടനിലം.
കൊല്ലവർഷം 917-ൽ (എ.ഡി. 1742) വളരെ തന്ത്രപൂർവ്വം മെനഞ്ഞെടുത്ത മാന്നാർ ഉടമ്പടിയിൽ രണ്ടു രാജാക്കന്മാരും ഒപ്പുവച്ചുവെങ്കിലും പിന്നീട് കായംകുളം രാജാവിനെ മാർത്താണ്ഡ വർമ്മ കീഴടക്കുകയായിരുന്നു.
1903 വെച്ചുര്യേത്ത് മഠത്തിന്റെ വടക്കേ വരാന്തയിൽ 21 വിദ്യാർത്ഥികളുമായി ഒരു വിദ്യാലയം ആരംഭിച്ചു.
വിളയിൽ കുടുംബക്ഷേത്രത്തിൽ 1088 മകരം 14 (1914 ജനുവരി 26) ഞായറാഴ്ച ശ്രീനാരായണഗുരു പ്രസംഗിക്കുകയുണ്ടായി.
തുടർന്ന് ഒരാഴ്ച സ്വാമിജി അവിടെ താമസിക്കുകയും സാമൂഹ്യ പരിഷ്ക്കരണ പ്രവർത്തനങ്ങൾ നടത്തുകയും ചെയ്തു.
ഗ്രാമപഞ്ചായത്തിന്റെ ആദ്യരൂപമായ വില്ലേജു യൂണിയൻ രൂപീകരിക്കുന്നത് 1940-ലാണ്.
തിരുവിതാംകൂറിൽ അക്കാലത്ത് അനുവദിച്ചിരുന്ന നാലഞ്ചു യൂണിയനുകളിൽ ഒന്നായിരുന്നു മാന്നാർ.
തഹസിൽദാർ ആയിരുന്നു വില്ലേജു യൂണിയൻ പ്രസിഡന്റ്.
ഇപ്പോഴത്തെ സാംസ്കാരിക നിലയം സ്ഥിതി ചെയ്യുന്ന സ്ഥാനത്തുണ്ടായിരുന്ന ഒരു ക്യാറ്റിൽ പൌണ്ട് ആണ് പഞ്ചായത്തിലുണ്ടായ ആദ്യത്തെ പൊതുസ്ഥാപനം.
വ്യവസായങ്ങൾ
ഗാന്ധി സ്മാരക നിധിയുടെ കീഴിലുള്ള ഖാദി വ്യവസായ കേന്ദ്രങ്ങൾ, ഒരു കാലത്ത് "കേരളത്തിലെ ഗൾഫ് " എന്നറിയപ്പെട്ടിരുന്ന അലിൻഡ് സ്വിച്ച് ഗിയർ എന്നിവ മാന്നാറിലെ വലിയ മുതൽമുടക്കുള്ള വ്യവസായങ്ങൾ ആണ്.
പരമ്പരാഗതമായ ഓട് കൊണ്ടും ചെമ്പു കൊണ്ടും ഉള്ള വ്യവസായങ്ങൾ മാന്നാറിന്റെ സവിശേഷതയാണ്.
"സ്വാമിയുടെ കട" എന്ന പേരിൽ അറിയപ്പെടുന്ന പി ആർ എം ലക്ഷ്മണ അയ്യർ അസോസിയേറ്റ്സ് മണികളുടെ നിർമ്മാണത്തിൽ പ്രസിദ്ധമാണ് .
ആരാധനാലയങ്ങൾ
സഹസ്രാബ്ദങ്ങളുടെ പഴക്കമുള്ള എണ്ണമറ്റ ശിവക്ഷേത്രങ്ങളും ദ്രാവിഡ ആരാധനാ കേന്ദ്രങ്ങളും ഈ ഭാഗത്തു കാണപ്പെടുന്നുണ്ട്, ത്രിക്കുരട്ടി ശിവക്ഷേത്രം(ക്ഷേത്രത്തിലെ പുരാണ കഥകളെ ആസ്പദമാക്കി ഉള്ള തടികളിൽ ഉള്ള ശില്പകലകളാൽ പുകഴ് പെറ്റതാണ്), കുട്ടമ്പേരൂർ ഭഗവതി ക്ഷേത്രം(ക്രോഷ്ട മുനിയുടെ ചിതൽ പുറ്റും, അമ്പലത്തിലെ കൊത്തുപണികളും പ്രശസ്തമാണ്), ഐതിഹ്യമാലയിലടക്കം പരാമർശമുള്ള മഹാവിഷ്ണുവിൻ്റെ പൂർണകായ പ്രതിഷ്ഠയുള്ള തൃപ്പാവൂർ മഹാവിഷ്ണു ക്ഷേത്രം, ഇരമത്തൂർ പാട്ടമ്പലം ദേവീ ക്ഷേത്രം, തളിയിൽ വിഷ്ണുക്ഷേത്രം,വിഷവർഷേരിക്കര ശ്രീ സുബ്രഹ്മണ്യമഹാവിഷ്ണു ക്ഷേത്രം, വിഷവർഷേരിക്കര ഊരുമഠം ഭദ്രകാളി ക്ഷേത്രം,കുരട്ടിക്കാട് പാട്ടമ്പലം ദേവി ക്ഷേത്രം, കോട്ടുവിള ഭദ്രകാളി കുടുംബക്ഷേത്രം,കുരട്ടിക്കാട് മണിപ്പുഴ ശ്രീ മഹാദേവർ ക്ഷേത്രം, മാമ്മൂട്ടിൽ ശ്രീ പരബ്രഹ്മമൂർത്തി ക്ഷേത്രം, കുരട്ടിശ്ശേരിയിലമ്മ ഭഗവതി ക്ഷേത്രം, രക്തേശ്വരി, കരിങ്കാളി പ്രതിഷ്ഠയുള്ള മാന്നാർ ഓടാട്ട് കുടുംബ ദേവീ ക്ഷേത്രം, പാവുക്കര സെന്റ്പീറ്റേഴ്സ് ചർച്ച് (1498-ൽ വാസ്കോഡിഗാമ മധ്യതിരുവിതാംകൂറിൽ സ്ഥാപിച്ച ലത്തീൻ കത്തോലിക്കാ വിഭാഗത്തിലെ ആദ്യത്തെ പള്ളിയാണിത്),പരുമല പള്ളി, ഇരമത്തൂർ മുഹിയുദ്ദിൻ പള്ളി(മലിക്ദിനാറും സംഘവുമാണ് ഈ പള്ളി സ്ഥാപിച്ചതെന്ന് വിശ്വസിക്കപ്പെടുന്നു) വിദ്യാഭ്യാസ സ്ഥാപനങ്ങൾ
മാന്നാർ Govt lp സ്കൂൾ, നായർ സമാജം ഹയർ സെക്കന്റ്ററി സ്കൂൾ,ശ്രീ ഭുവനേശ്വരി ഹയർ സെക്കന്റ്ററി സ്കൂൾ പുറത്തേക്കുള്ള കണ്ണികൾ അവലംബം ↑ http://www.keralabhooshanam.com/?p=163736%5Bപ്രവർത്തിക്കാത്ത+കണ്ണി%5D
ആലപ്പുഴ ജില്ലയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
മാന്ധാത ദ്വീപിന്റെ തെക്ക് ഭാഗം ഓംകരേശ്വർ ക്ഷേത്രം (വെള്ളയിൽ) കാണാം
ഇന്ത്യയിലെ മധ്യപ്രദേശിലെ ഖണ്ട്വ ജില്ലയിലെ നർമദ നദിയിലെ ഒരു നദീതീര ദ്വീപാണ് മാന്ധാത .
ശിവപുരി അല്ലെങ്കിൽ ഓംകരേശ്വർ എന്നും ഈ ദ്വീപ് അറിയപ്പെടുന്നത്.
ദ്വീപിന്റെ തെക്ക് ഭാഗത്താണ് ഓംകരേശ്വർ ജ്യോതിർലിംഗം സ്ഥിതി ചെയ്യുന്നത്.
നർമ്മദയുടെ തീരത്തുള്ള മന്ധത കുന്നിലാണ് ഓംകരേശ്വർ മന്ധത സ്ഥിതി ചെയ്യുന്നത്.
ഓം എന്ന് തോന്നിക്കുന്ന ദ്വീപിന്റെ ആകൃതിയാണ്  ദ്വീപിന് "ഓംകരേശ്വർ" എന്ന പേര് നൽകുന്നത്.
ദ്വീപിന് ഏകദേശം 2 കിലോമീറ്റർ നീളവും 1 കിലോമീറ്റർ വീതിയും ഉണ്ട്.
പ്രാദേശിക പാരമ്പര്യം വെളിപ്പെടുത്തുന്നത് മന്ദത രാജാവ് ഇവിടെ ശിവന് ആദരാഞ്ജലി അർപ്പിക്കുകയും ഈ സ്ഥലത്തെ തലസ്ഥാനമാക്കുകയും ചെയ്തു എന്നാണ്.
ഈ സ്ഥലം അക്കോള-രത്‌ലാം റെയിൽ പാതയിലെ ഓംകരേശ്വർ റോഡ് റെയിൽവേ സ്റ്റേഷനിൽ നിന്ന് 10 കിലോമീറ്റർ അകലെയായണ് സ്ഥിതിചെയ്യുന്നത്.
നാരായൺ പട്ടേൽ ആണ് മന്ധതയിലെ ഇപ്പോഴത്തെ എം‌എൽ‌എ .
അവലംബങ്ങൾ ↑ Aitihasik Sthanavali by Vijayendra Kumar Mathur, p. 115
മാന്നാർ ഉൾക്കടൽ മറൈൻ ദേശീയോദ്യാനം
ഇന്ത്യൻ മഹാസമുദ്രത്തിലെ മാന്നാർ ഉൾക്കടലിലെ 21 ചെറുദ്വീപുകൾ ചേർന്ന ദേശീയോദ്യാനമാണ് മാന്നാർ ഉൾക്കടൽ മറൈൻ ദേശീയോദ്യാനം .
21 ദ്വീപുകളും അവയെ ചുറ്റിപ്പറ്റിയുള്ള പവിഴപ്പുറ്റുകളും ചേർന്നതാണ് ഈ ദേശീയോദ്യാനം.
ഇത് തമിഴ്നാട് തീരത്തുനിന്നും 1 മുതൽ 10 കിലോമീറ്റർ അകലത്തിലായി സ്ഥിതിചെയ്യുന്നു.
തൂത്തുക്കുടിക്കും ധനുഷ്കോടിക്കുമിടയിൽ 160 കിലോമീറ്റർ നീളത്തിലാണ് ഈ ദേശീയോദ്യാനം.
ഇത് മാന്നാർ ജൈവമണ്ഡലത്തിന്റെ പ്രധാന സ്ഥലമാണ്.
ഇതിനുചുറ്റമുള്ള 10 കിലോമീറ്റർ പ്രദേശം മാന്നാർ ജൈവമണ്ഡലത്തിന്റെ ബഫർ പ്രദേശമായി സംരക്ഷിക്കപ്പെട്ടിരിക്കുന്നു .
തീരത്തും സമുദ്രത്തിലുമായി അനേകം തരം ചെടികളും മൃഗങ്ങളും ഈ ദേശീയോദ്യാനത്തിൽ കാണപ്പെടുന്നു.
ഈ ദേശീയോദ്യാനത്തിലുള്ള സന്ദർശനം പ്രത്യേകം തയ്യാറാക്കിയ അടിഭാഗം ഗ്ലാസുകൊണ്ട് നിർമ്മിച്ച ബോട്ട്  സവാരിയാണ് .
സസ്യജന്തുജാലങ്ങൾ Mangroves Dugong with tropical fish Green turtle Clownfish സന്ദർശനം
അടിഭാഗം ഗ്ലാസുകൊണ്ട് നിർമ്മിച്ച ബോട്ടുകൾ മണ്ഡപം എന്ന സ്ഥലത്ത് ലഭ്യമാണ്.
ദ്വീപുകളിലേക്കുള്ള സന്ദർശനം നിരോധിച്ചിരിക്കുന്നു.
അടുത്തുള്ള തീവണ്ടിനിലയം മണ്ഡപവും തൂത്തുക്കുടിയുമാണ് ഇതും കാണുക Indian Council of Forestry Research and Education Coral reefs in India References
മാന്നാർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Mannar_Gramapanchayat
ആലപ്പുഴ ജില്ലയിലെ ചെങ്ങന്നൂർ താലൂക്കിൽ ചെങ്ങന്നൂർ ബ്ളോക്കിൽ ഉൾപ്പെടുന്ന ഗ്രാമപഞ്ചായത്താണ് 4437.51 ഏക്കർ വിസ്തീർണ്ണമുള്ള മാന്നാർ ഗ്രാമപഞ്ചായത്ത് .
ഈ സ്പെഷ്യൽ ഗ്രേഡ് പഞ്ചായത്ത് മാന്നാർ , കുരട്ടിശ്ശേരി എന്നീ വില്ലേജുകളുടെ പരിധിയിൽ വരുന്നു.
അതിരുകൾ കിഴക്ക് - കുട്ടമ്പേരൂരാർ പടിഞ്ഞാറ് - അച്ചൻകോവിലാർ വടക്ക് -  പമ്പാനദി തെക്ക്‌ - അച്ചൻകോവിലാർ വാർഡുകൾ പാവുക്കര എ പാവുക്കര ബി പാവുക്കര സി സൊസൈറ്റി വാർഡ്‌ മാന്നാർ ടൌൺ കുരട്ടിക്കാട് എ പഞ്ചായത്ത്‌ ഓഫീസ് കുരട്ടിക്കാട് ബി സ്വിച്ച്ഗീയർ ഡിവിഷൻ മുട്ടേൽ വാർഡ്‌ കുട്ടംപേരൂർ എ കുട്ടംപേരൂർ ബി കുട്ടംപേരൂർ സി കുളഞ്ഞികാരാഴ്മ കുട്ടംപേരൂർ ഡി ഹോമിയോ ആശുപത്രി വാർഡ്‌ ടൌൺ സൗത്ത്‌ 	#ടൌൺ വെസ്റ്റ്‌ സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് ചെങ്ങന്നൂർ വിസ്തീര്ണ്ണം 17.55 ചതുരശ്ര കിലോമീറ്റർ ജനസംഖ്യ 28,239 പുരുഷന്മാർ 13,725 സ്ത്രീകൾ 14,514 ജനസാന്ദ്രത 1609 സ്ത്രീ : പുരുഷ അനുപാതം 1057 സാക്ഷരത 95% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/mannarpanchayat Archived 2016-06-23 at the Wayback Machine .
മാന്തൾ ഇംഗ്ലീഷ് വിലാസം https://ml.wikipedia.org/wiki/Cynoglossus
മാന്തൾ അഥവാ മാന്ത, ശരീരം പരന്ന് നാക്കുപോലെ കാണപ്പെടുന്ന വിവിധ കുടുംബങ്ങളിൽ പെട്ട മത്സ്യങ്ങളെ പൊതുവെ 'ടങ് സോൾസ്' എന്നു പറയപ്പെടുന്നത്.
അത്തരത്തിൽപ്പെട്ട ഒരു മത്സ്യമാണ് സൈനോഗ്ലോസിഡേ കുടുംബത്തിൽപ്പെട്ട മാന്തളുകൾ.
ഇവ നങ്കുകൾ എന്നും അറിയപ്പെടുന്നു.
മാന്തളിന്റെ വിവിധ സ്പീഷിസുകൾ കേരളതീരത്ത് ലഭ്യമാണെങ്കിലും ഏറെ വാണിജ്യ പ്രാധാന്യമുള്ളത് മലബാർ ടങ്സോൾ (Cynoglossus macrostomus),എന്നറിയപ്പെടുന്ന മത്സ്യമാണ്.
സ്പീഷിസുകൾ
മാന്നനൂർ ഇംഗ്ലീഷ് വിലാസം https://ml.wikipedia.org/wiki/%E0%B4%AE%E0%B4%BE%E0%B4%A8%E0%B5%8D%E0%B4%A8%E0%B4%A8%E0%B5%82%E0%B5%BC
കേരളത്തിലെ പാലക്കാട്‌ ജില്ലയിൽ ഒറ്റപ്പാലം താലൂക്കിലെ വാണിയംകുളം പഞ്ചായത്തിൽ ഭാരതപ്പുഴയുടെ തീരത്ത്  സ്ഥിതി ചെയുന്ന ഒരു ഗ്രാമമാണ്‌ മാന്നനൂർ ( ഇംഗ്ലീഷ്:Mannanur).
ഭാരതപ്പുഴയ്ക്ക് തീരത്തുള്ള ഒരു ഗ്രാമപ്രദേശമാണ്, മാന്നനൂർ.
വാണിയംകുളം ഗ്രാമപഞ്ചായത്തിലെ 13-ആം വാർഡ് പ്രദേശം മാന്നനൂരാണ്.
പണ്ടു കാലത്ത് കവളപ്പാറ കൊട്ടാരത്തിലെ മൂപ്പിൽ നായരുടെ കൈവശമുണ്ടായിരുന്ന പ്രദേശങ്ങളുടെ പട്ടികയിലുൾപ്പെടുന്ന ഈ ഗ്രാമത്തിലെ ജനങ്ങൾ കാർഷികവൃത്തിയെ ആശ്രയിച്ചാണ് ജീവിച്ചിരുന്നത്.
മാന്നനൂർ പ്രദേശത്ത് ഒരു റെയിൽവേ സ്റ്റേഷനും ഒരു എയ്ഡഡ് യു.പി സ്കൂളും ഒരു പോസ്റ്റ് ഓഫീസും പ്രവർത്തിയ്ക്കുന്നു.
മാന്നാർ കോവിൽ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Mannar_kovil_temple
തമിഴ്നാട്ടിൽ തിരുനെൽവേലി ജില്ലയിലെ തെങ്കാശിയിൽ നിന്ന് മുപ്പതു കിലോമീറ്റർ അകലെ സ്ഥിതിചെയ്യുന്ന ഒരു ക്ഷേത്രമാണ് മാന്നാർ കോവിൽ ക്ഷേത്രം.
മാന്നാർ‌ കോവിലിന്റെ നിർമ്മാണം ആഴ്‌വാർ കാലത്താണെന്നു വിശ്വസിക്കപ്പെടുന്നു.
മാത്രമല്ല ആഴ്‌വാർ സാമ്രാജ്യത്തിലെ അവസാനത്തെ കണ്ണി മുപ്പതു വർഷം ജീവിച്ചതും സമാധിയായതും ഇവിടെയാണെന്നു വിശ്വസിക്കപ്പെടുന്നു ആഴ്‌വാർ സമാധി ഇവിടെ സ്ഥിതിചെയ്യുന്നു.
ക്ഷേത്രത്തിൽ.
അതുകൊണ്ടു തന്നെ ക്ഷേത്ര നിർമ്മാണം ആ കാലത്താണെന്നു വിശ്വസിക്കപ്പെടുന്നു.
മാത്രമല്ല ആഴ്‌വാർക്ക് പ്രത്യേക പൂജകൾ ഇവിടെ ഇപ്പോഴും നടക്കുന്നു.
നിലവിളക്കുകൾ നിർമ്മിക്കുന്ന ഒരേ ഒരു ക്ഷേത്രം ആണിത്.
ഒരു ക്ഷേത്രത്തിനു വേണ്ടതൊക്കെ സ്വന്തമായി ഉണ്ടാക്കണമെന്ന രാജകൽപ്പനയായിരിക്കണം മാന്നാർ കോവിലിലെ  നിലവിളക്കുനിർമ്മാണത്തിനു പിന്നിലെന്നാണ് വിശ്വാസികൾ പറയുന്നത്.
മൂന്നു തട്ടുകളായി ഉയർന്നു പോകുന്നതാണ് ക്ഷേത്രത്തിന്റെ ഘടന.
അതുകൊണ്ട് മണിഗോപുരം വരെ തൊട്ടടുത്തു നിന്നു കാണാൻ കഴിയും.
മൂന്നു ഭാവത്തിലുളള പ്രതിഷ്ഠയുളള മാന്നാർ കോവിൽ വേദനാരായണ സ്വാമിക്ഷേത്രം എന്നു കൂടി അറിയപ്പെടുന്നു.
മഹാവിഷ്ണു പ്രതിഷ്ഠയാണു മുഖ്യം.
മഹാവിഷ്ണുവിന്റെ മൂന്നു ഭാവങ്ങൾ ഇവിടെ പ്രതിഷ്ഠിക്കപ്പെട്ടിരിക്കുന്നു.
ശയന പ്രതിഷ്ഠയോടു സാമ്യമുളളതാണ് ഇത്.
സീതാസമേതനായ ശ്രീരാമൻ , ശ്രീകൃഷ്ണൻ , ലക്ഷ്മണൻ, ഭരതശത്രുഘ്നന്മാർ എന്നിവരെയും കാണാം.
രഥോത്സവമാണ് മറ്റൊരു സവിശേഷത.
മാന്ത്രികൻ ഇംഗ്ലീഷ് വിലാസം https://ml.wikipedia.org/wiki/Manthrikan
അനിൽ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് മാന്ത്രികൻ .
ജയറാം , പൂനം ബജ്‌വ എന്നിവരാണ് ഈ ചിത്രത്തിലെ നായികാനായകന്മാർ.
രാജൻ കിരിയത്ത് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
അഭിനേതാക്കൾ ജയറാം – മുകുന്ദനുണ്ണി പൂനം ബജ്‌വ – മാളു / ചന്ദ്ന സുരാജ് വെഞ്ഞാറമൂട് – ഉസ്താദ് മാമ്പുറം മായിൻ കുട്ടി ഷേയ്ക്ക് രമേശ് പിഷാരടി – സുബ്രഹ്മണി റിയാസ് ഖാൻ – ഗിരിധർ കലാഭവൻ ഷാജോൺ – ശേഖരൻകുട്ടി ഇന്ദ്രൻസ് – കാര്യസ്ഥൻ ഉണ്ണ്യാദ്രി മുക്ത ജോർജ്ജ് – രുക്കു / രുഗ്മണി ദേവൻ – ഷേണായി ബ്രദേഴ്സ് അനിൽ മുരളി – ഷേണായി ബ്രദേഴ്സ് ജയൻ ചേർത്തല – നെട്ടിക്കാടൻ ബ്രദേഴ്സ് മഹേഷ് – നെട്ടിക്കാടൻ ബ്രദേഴ്സ് കോട്ടയം നസീർ – നെട്ടിക്കാടൻ ബ്രദേഴ്സ് ശ്രീലത നമ്പൂതിരി – മുകുന്ദനുണ്ണിയുടെ അമ്മ സംഗീതം
ഗാനരചന നിർവ്വഹിച്ചിരിക്കുന്നത് സന്തോഷ് വർമ്മ , സംഗീതസംവിധാനം നിർവ്വഹിച്ചിരിക്കുന്നത് എസ്. ബാലകൃഷ്ണൻ .
"അക്കിഴക്കേ മാനം" കാർത്തിക് 4:42 2.
"ആലോലം തേടുന്ന" ( ശരത് വയലാർ ) സുജാത മോഹൻ , വിജയ് യേശുദാസ് 3:58 3.
"മുകുന്ദന്റെ വേഷം കെട്ടും" 4.
"ഓർമ്മകളുടെ താഴുകളിൽ" 5.
"സ്വർണ്ണത്തേരിലേറി നീ" പുറത്തേക്കുള്ള കണ്ണികൾ മാന്ത്രികൻ – മലയാളസംഗീതം.
മുയൽ (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Lepus_(Constellation)
ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ മുയൽ (Lepus).
പേര്‌ സൂചിപ്പിക്കുംപോലെ ഇതിന്‌ ഒരു മുയലിന്റെ ആകൃതി കല്പിക്കപ്പെടുന്നു.
ഇതിലെ നക്ഷത്രങ്ങൾ താരതമ്യേന പ്രകാശമാനം കുറഞ്ഞവയാണ്‌.
M79 എന്ന ഒരു മെസ്സിയർ വസ്തു ഈ നക്ഷത്രരാശിയിലുണ്ട്‌.
ഇത് ഒരു ഗോളീയ താരവ്യൂഹമാണ്‌ .
ടോളമി പട്ടികപ്പെടുത്തിയ 48 രാശികളിലും 88 ആധുനിക നക്ഷത്രസമൂഹങ്ങളിലും ഇത് ഉൾപ്പെടുന്നുണ്ട്.
ചരിത്രവും ഐതിഹ്യവും യുറാനിയാസ് മിററിൽ ചിത്രീകരിച്ചിരിക്കുന്ന മുയൽ രാശി (1825)
ഓറിയോൺ വേട്ടയാടുന്ന മുയലായിട്ടാണ് ഇതിനെ സങ്കല്പിച്ചിരിക്കുന്നത്.
വേട്ടക്കാരന്റെ രണ്ടു നായ്ക്കൾ (കാനിസ് മേജറും കാനിസ് മൈനറും) അതിനെ പിന്തുടരുന്നതായും വിവരിക്കുന്നു.
ഈ രാശിയിലെ നാല് നക്ഷത്രങ്ങൾ (α, β, γ, δ) ചേർന്ന് ഒരു ചതുർഭുജം ഉണ്ടാക്കുന്നു.
ഇത് ജൗസയുടെ സിംഹാസനം എന്ന അർത്ഥം 'അർഷ് അൽ-ജൗസ' എന്നറിയപ്പെടുന്നു.
നക്ഷത്രങ്ങൾ നഗ്നനേത്രങ്ങൾ കൊണ്ടു കാണാൻ കഴിയുന്ന മുയൽ രാശി
ഭൂമിയിൽ നിന്ന് 1300 പ്രകാശവർഷം അകലെയുള്ള ഒരു വെള്ള അതിഭീമൻ നക്ഷത്രമാണ് ആൽഫ ലെപോറിസ്.
ഇതിന്റെ കാന്തിമാനം 2.6 ആണ്.
ഇതിന് അർനെബ് എന്ന പേരു നൽകിയിട്ടുണ്ട്.
മുയൽ എന്നർത്ഥം വരുന്ന അർണാബ് (أرنب ’arnab) എന്ന അറബി വാക്കിൽ നിന്നാണ് ഈ പേര് സ്വീകരിച്ചിട്ടുള്ളത്.
ബീറ്റാ ലെപോറിസ് നിഹാൽ എന്ന പേരിൽ അറിയപ്പെടുന്നു.
അറബിയിൽ ദാഹം ശമിപ്പിക്കുന്നത് എന്നാണർത്ഥം.
ഭൂമിയിൽ നിന്ന് 159 പ്രകാശവർഷം അകലെയുള്ള ഒരു മഞ്ഞ ഭീമനാണ് ഇത്.
ഇതിന്റെ കാന്തിമാനം 2.8 ആണ്.
ബൈനോക്കുലറിൽ കൂടി വേർതിരിച്ചു കാണാൻ കഴിയുന്ന ഒരു ഇരട്ട നക്ഷത്രമാണ് ഗാമാ ലെപോറിസ്.
ഭൂമിയിൽ നിന്ന് 29 പ്രകാശവർഷം അകലെയുള്ള പ്രാഥമിക നക്ഷത്രത്തിന്റെ കാന്തിമാനം 3.6 ആണ്.
ഇത് ഒരു മഞ്ഞ നക്ഷത്രമാണ്.
കാന്തിമാനം 6.2 ഉള്ള ഓറഞ്ച് നക്ഷത്രമാണ് രണ്ടാമത്തേത്.
ഭൂമിയിൽ നിന്ന് 112 പ്രകാശവർഷം അകലെയുള്ള ഡെൽറ്റ ലെപ്പോറിസിന്റെ കാന്തിമാനം 3.8 ആണ്.
ഇത് ഒരു മഞ്ഞ ഭീമനാണ്.
കാന്തിമാനം 3.2 ഉള്ള എപ്സിലോൺ ലെപ്പോറിസ് എന്ന ഓറഞ്ച് ഭീമൻ ഭൂമിയിൽ നിന്ന് 227 പ്രകാശവർഷം അകലെ സ്ഥിതി ചെയ്യുന്നു.
ഇടത്തരം അപ്പേർച്ചർ ഉള്ള അമേച്വർ ദൂരദർശിനിയിൽ കൂടി വേർതിരിച്ചു കാണാൻ കഴിയുന്ന ഒരു ഇരട്ട നക്ഷത്രമാണ് കാപ്പ ലെപോറിസ്.
ഇത് ഭൂമിയിൽ നിന്ന് 560 പ്രകാശവർഷം അകലെയാണുള്ളത്.
കാന്തിമാനം 4.4 ഉള്ള ഒരു നീല നക്ഷത്രമാണ് പ്രാഥമികം.
രണ്ടാമത്തെ നക്ഷത്രത്തിന്റെ കാന്തിമാനം 7.4 ആണ്.
മുയൽ രാശിയിൽ നിരവധി ചരനക്ഷത്രങ്ങളുണ്ട് .
ആർ ലെപോറിസ് ഒരു മിറ ചരനക്ഷത്രമാണ്.
അതിൻ്റെ ശ്രദ്ധേയമായ ചുവപ്പ് നിറം കാരണവും ഇതിനെ കണ്ടെത്തിയ ജോൺ റസ്സൽ ഹിന്ദിന്റെ ബഹുമാനാർത്ഥവും "ഹിന്ദ്സ് ക്രിംസൺ സ്റ്റാർ" എന്നും വിളിക്കുന്നു.
ഇതിന്റെ കാന്തിമാനം കുറഞ്ഞത് 9.8 മുതൽ പരമാവധി 7.3 വരെ വ്യത്യാസപ്പെടുന്നു.
420 ദിവസമാണ് ഇതിനെടുക്കുന്ന കാലയളവ്.
ആർ ലെപോറിസ് ഭൂമിയിൽ നിന്നും 1500 പ്രകാശവർഷം അകലെയാണ്.
നക്ഷത്രം തിളക്കം വർദ്ധിക്കുന്നതിനനുസരിച്ച് ചുവപ്പു നിറം കൂടുതൽ തീവ്രമാകുന്നു.
യൂറോപ്യൻ സതേൺ ഒബ്സർവേറ്ററിയുടെ വെരി ലാർജ് ടെലിസ്കോപ്പ് ഇൻ്റർഫെറോമീറ്റർ വിശദമായി നിരീക്ഷിച്ച ഒരു മിറ ചരനക്ഷത്രമാണ് ടി ലെപോറിസ് .
RX ലെപോറിസ് ഒരു ചുവപ്പുഭീമൻ ചരനക്ഷത്രമാണ്.
2 മാസ കാലയളവിൽ  ഇതിൻ്റെ കാന്തിമാനം 7.4നും 5.0നും ഇടയിൽ മാറിക്കൊണ്ടിരിക്കും.
വിദൂരാകാശപദാർത്ഥങ്ങൾ
മുയൽ രാശിയിൽ M79 എന്ന ഒരു മെസ്സിയർ വസ്തു ഉണ്ട് .
ഭൂമിയിൽ നിന്ന് 42,000 പ്രകാശവർഷം അകലെയുള്ള ഈ ഗോളീയ താരവ്യൂഹത്തിന്റെ കാന്തിമാനം 8.0 ആണ്.
വടക്കൻ അർദ്ധഖഗോളത്തിൽ ശൈത്യകാലത്ത് കാണുന്ന ചുരുക്കം ഗോളീയ താരവ്യൂഹങ്ങളിൽ ഒന്നാണിത്.
1780ൽ പിയറി മെചേയിൻ ആണ് ഇതിനെ കണ്ടെത്തിയത് .
88 ആധുനിക നക്ഷത്രരാശികൾ
മിരാൾ (Andromeda) • ശലഭശുണ്ഡം (Antlia) • സ്വർഗപതംഗം (Apus) • കുംഭം (Aquarius) • ഗരുഡൻ (Aquila) • പീഠം (Ara) • മേടം (Aries) • പ്രാജിത (Auriga) • അവ്വപുരുഷൻ ‍ ‍(Boötes) • വാസി (Caelum) • കരഭം (Camelopardalis) • കർക്കടകം (Cancer) • വിശ്വകദ്രു (Canes Venatici) • ബൃഹച്ഛ്വാനം (Canis Major) • ലഘുലുബ്ധകൻ (Canis Minor) • മകരം (Capricornus) • ഓരായം (Carina) • കാശ്യപി (Cassiopeia) • മഹിഷാസുരൻ (Centaurus) • കൈകവസ് (Cepheus) • കേതവസ് (Cetus) • വേദാരം (Chamaeleon) • ചുരുളൻ (Circinus) • കപോതം (Columba) • സീതാവേണി (Coma Berenices) • ദക്ഷിണമകുടം (Corona Australis) • കിരീടമണ്ഡലം (Corona Borealis) • അത്തക്കാക്ക (Corvus) • ചഷകം (Crater) • തൃശങ്കു (Crux) • ജായര (Cygnus) • അവിട്ടം (Delphinus) • സ്രാവ് (Dorado) • വ്യാളം (Draco) • അശ്വമുഖം (Equuleus) • യമുന (Eridanus) • അഗ്നികുണ്ഡം (Fornax) • മിഥുനം (Gemini) • ബകം (Grus) • അഭിജിത്ത് (Hercules) • ഘടികാരം (Horologium) • ആയില്യൻ (Hydra) • ജലസർപ്പം (Hydrus) • സിന്ധു (Indus) • ഗൗളി (Lacerta) • ചിങ്ങം (Leo) • ചെറു ചിങ്ങം (Leo Minor) • മുയൽ (Lepus) • തുലാം (Libra) • വൃകം (Lupus) • കാട്ടുപൂച്ച (Lynx) • അയംഗിതി (Lyra) • മേശ (Mensa) • സൂക്ഷ്മദർശിനി (Microscopium) • ഏകശൃംഗാശ്വം (Monoceros) • മഷികം (Musca) • സമാന്തരികം (Norma) • വൃത്താഷ്ടകം (Octans) • സർപ്പധരൻ (Ophiuchus) • ശബരൻ (Orion) • മയിൽ (Pavo) • ഭാദ്രപദം (Pegasus) • വരാസവസ് (Perseus) • അറബിപക്ഷി (Phoenix) • ചിത്രലേഖ (Pictor) • മീനം (Pisces) • ദക്ഷിണമീനം (Piscis Austrinus) • അമരം (Puppis) • വടക്കുനോക്കിയന്ത്രം (Pyxis) • വല (Reticulum) • ശരം (Sagitta) • ധനു (Sagittarius) • വൃശ്ചികം (Scorpius) • ശില്പി (Sculptor) • പരിച (Scutum) • സർപ്പമണ്ഡലം (Serpens) • സെക്സ്റ്റന്റ് (Sextans) • ഇടവം (Taurus) • കുഴൽത്തലയൻ (Telescopium) • ത്രിഭുജം (Triangulum) • ദക്ഷിണ ത്രിഭുജം (Triangulum Australe) • സാരംഗം (Tucana) • സപ്തർഷിമണ്ഡലം (Ursa Major) • ലഘുബാലു (Ursa Minor) • കപ്പൽ‌പ്പായ (Vela) • കന്നി (Virgo) • പതംഗമത്സ്യം (Volans) • ജംബുകൻ (Vulpecula) തിരുത്തുക
മുയൽച്ചെവി ഇംഗ്ലീഷ് വിലാസം https://ml.wikipedia.org/wiki/Muyalchevi
എ. വിജയൻ രചിച്ച ഗ്രന്ഥമാണ് മുയൽച്ചെവി .
മികച്ച ബാലസാഹിത്യ കൃതിക്കുള്ള 2009-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ് അവലംബം
മുയൽച്ചെവിയൻ ഇംഗ്ലീഷ് വിലാസം https://ml.wikipedia.org/wiki/Emilia_sonchifolia
കേരളത്തിലുടനീളം കണ്ടുവരുന്ന ഒരു ഔഷധി വർഗ്ഗത്തിൽപ്പെട്ട  ഔഷധസസ്യമാണ്‌ മുയൽച്ചെവിയൻ .
ഇത് ഒരു പാഴ്‌ചെടിയായി കാണപ്പെടുന്നു.
ഈ സസ്യത്തിന്റെ ഇലകൾക്ക് മുയലിന്റെ ചെവിയോട് സാദൃശ്യമുള്ളതിനാലായിരിക്കും ഇതിന്‌ ഈ പേര്‌ ലഭിച്ചത്.
ശശശ്രുതി എന്ന സംസ്കൃത നാമവും ഇതേ രീതിയിൽ ലഭിച്ചിട്ടുള്ളതാണെന്ന് കരുതുന്നു.
തലവേദനക്കുള്ള (migraine) പച്ചമരുന്നുകൂടിയാണിത്.
പേരുകൾ സംസ്കൃതം - ശശശ്രുതി, ആഖൂകർണി, ദ്രവന്തി, സംബരി ഹിന്ദി -  കിരാങ്കരി, ഹിരൺഖുരി തമിഴ് -  ചുവർ മുള്ളങ്കി രസഗുണങ്ങൾ രസം - കടു, കഷായം, തിക്തം ഗുണം - ലഘു, തീക്ഷ്ണം വീര്യം - ശീതം വിപാകം - കടു ചെടിയുടെ ഇലകൾ, മൊട്ടുകൾ, തണ്ട്, വിത്ത് എന്നിവയുടെ ഒരു രാത്രി ദൃശ്യം.
40 സെന്റീ മീറ്റർ വരെ ഉയരത്തിൽ വളരുന്ന ഒരു പാഴ്ചെടിയാണിത്.
പച്ചയും വെള്ളയും കലർന്ന നിറത്തിൽ മുയലിന്റെ ചെവിയുടെ ആകൃതിയിലാണ്‌ ഇലകൾ.
ചെടിയുടെ എല്ലാ ഭാഗത്തും ഇടവിട്ട് ഇടവിട്ട് ഇലകൾ കാണപ്പെടുന്നു.
ആൺ പൂക്കളും പെൺ പൂക്കളൂം വെവ്വേറെ ചെടിയിൽ കാണപ്പെടുന്നു.
പൂക്കൾ മിക്കവാറും ഓരോന്നായി വെവ്വേറെ കാണപ്പെടുന്നു.
ദളപുടം നീല കലർന്ന ചുവപ്പ് നിറത്തിലോ ചുവപ്പ് നിറം മാത്രമായോ കാണപ്പെടുന്നു.
കായ്കളിൽ അനേകം വിത്തുകൾ ഉണ്ടാകുന്നു.
കാറ്റുമൂലം വിതരണം സംഭവിക്കുന്ന ഒരു ചെടിയായതിനാൽ വിത്തുകളിൽ നേർത്ത വെളുത്ത  രോമങ്ങൾ കാണാം മുയൽചെവിയന്റെ വിത്ത്.
ഒരു രാത്രിദൃശ്യം ഔഷധ ഉപയോഗം
ചെടി സമൂലമായി ഔഷധത്തിൽ ഉപയോഗിക്കുന്നു.
ദശപുഷ്പങ്ങളിൽ ഒന്നാണ്‌ മുയൽ ചെവി‌യൻ .
തൊണ്ടസംബന്ധമായ സർവ്വ രോഗങ്ങൾക്കും നല്ലത്‌.
നേത്രകുളിർമയ്ക്കും, രക്താർശസ്‌ കുറയ്ക്കുന്നതിനും ഫലപ്രദം.
നേത്രരോഗങ്ങൾ, ടോൺസിലൈറ്റിസ്‌, ചെന്നിക്കുത്ത് (Migraine) പനി തുടങ്ങിയ രോഗങ്ങൾക്ക്‌ ഔഷധമാണ്‌.
മുയൽ ചെവിയുടെ  നീര്   കരൾ-ദഹനേന്ദ്രിയ വ്യവസ്ഥയെ ഉത്തേജിപ്പിക്കാനും അതിസാരത്തിനും ഫലപ്രദമാണ്
കാമൻ ദേവത - സൗന്ദര്യം ഫലപ്രാപ്‌തി.
( പരമശിവൻ ആണ്‌ ദേവത എന്ന്‌ ചിലയിടങ്ങളിൽ കാണുന്നു. ) അവലംബം ↑ 1 2 ↑ ഡോ.എസ്. നേശമണി.
ഔഷധസസ്യങ്ങൾ .
വാല്യം 11.
The State Institute of Languages, തിരുവനന്തപുരം.
പുറം 422-424 ഇവയും കാണുക
ഔഷധസസ്യങ്ങളുടെ പട്ടിക ചിത്രശാല പൂവ്,കായ,വിത്ത് ചെടി തൃശ്ശൂരിൽ
മുബാറക്പൂർ, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് മുബാറക്പൂർ, പഞ്ചാബ് .
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മുബാറക്പൂർ, പഞ്ചാബ് സ്ഥിതിചെയ്യുന്നത്.
മുബാറക്പൂർ, പഞ്ചാബ് വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് മുബാറക്പൂർ, പഞ്ചാബ് ൽ 1098 വീടുകൾ ഉണ്ട്.
ആകെ ജനസംഖ്യ 5217 ആണ്.
ഇതിൽ 2782 പുരുഷന്മാരും 2435 സ്ത്രീകളും ഉൾപ്പെടുന്നു.
മുബാറക്പൂർ, പഞ്ചാബ് ലെ സാക്ഷരതാ നിരക്ക് 70.62 ശതമാനമാണ്.
മുബാറക്പൂർ, പഞ്ചാബ് ലെ 6 വയസ്സിനു താഴെയുള്ള കുട്ടികളുടെ എണ്ണം 702 ആണ്.
ഇത് മുബാറക്പൂർ, പഞ്ചാബ് ലെ ആകെ ജനസംഖ്യയുടെ 13.46 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1897 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 1577 പുരുഷന്മാരും 320 സ്ത്രീകളും ഉണ്ട്.